Μάθιου Κάουαρντ-Χόλι

Ο Μάθιου Τζον Κάουαρντ-Χόλι (γεννημένος στις 14 Δεκεμβρίου 1994) είναι Βρετανός αθλητής της σκοποβολής.

Το 2016 στο Ευρωπαϊκό πρωτάθλημα πήλινου στόχου του Λονάτο ντελ Γκάρντα κέρδισε το χρυσό μετάλλιο στο ομαδικό διπλό τραπ και το χάλκινο στο διπλό τραπ.

Στο Παγκόσμιο πρωτάθλημα πήλινου στόχου του 2015 κατέκτησε το χρυσό μετάλλιο στο ομαδικό διπλό τραπ και στο Παγκόσμιο πήλινου στόχου του 2019 το χρυσό μετάλλιο στο ατομικό τραπ και το χάλκινο στο ομαδικό τραπ. Ύστερα από την διάκριση του το 2019, έγινε ο πρώτος Βρετανός που κέρδισε παγκόσμιο τίτλο σε ατομικό αγώνισμα πήλινου στόχου.

Το 2019 έλαβε μέρος με την εθνική ομάδα σκοποβολής της Μεγάλης Βρετανίας στους Ευρωπαϊκούς αγώνες του Μινσκ όπου κατέλαβε την 24η θέση στο ατομικό τραπ και την 20η θέση στο ομαδικό μικτό τραπ. Στο Ευρωπαϊκό πρωτάθλημα σκοποβολής του Όσιγιεκ το 2021 αναδείχθηκε πρωταθλητής στο ατομικό τραπ και δευτεραθλητής στο ομαδικό μικτό τραπ. Το 2021 θα εκπροσωπήσει τη Μεγάλη Βρετανία στους Ολυμπιακούς αγώνες του Τόκιο.

Παραπομπές 

Βρετανοί αθλητές της σκοποβολής
Αθλητές της σκοποβολής στους Ευρωπαϊκούς Αγώνες 2019
Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Κάτοχοι μεταλλίων του Ευρωπαϊκού Πρωταθλήματος Σκοποβολής
Κάτοχοι μεταλλίων του Παγκοσμίου Πρωταθλήματος Πήλινου Στόχου